MS «Maritimen» brukes som skoleskip av Laksevåg og Bergen maritime vgs. Foto: Marius Vassnes 
**Bergen maritime videregående skole og Bergen maritime fagskole** er en fylkeskommunal videregående skole og fagskole på Vestre Strømkaien i Bergen sentrum. Skolen ble 1. januar 2017 slått sammen med Bergen tekniske fagskole, og den sammenslåtte skolen har fått navnet Fagskolen i Hordaland. Fra høsten 2020 blir skolen også slått sammen med Laksevåg videregående skole. Navnet på den nye skolens videregående del blir **Laksevåg og Bergen maritime videregående skole**. Både denne og fagskolen skal på sikt samlokaliseres i et nytt bygg på Laksevåg som er under prosjektering.

Tilbudene på videregående nivå gjelder programområdene elektrofag (automatisering og elenergi) og teknikk og industriell produksjon (brønnteknikk, industriteknologi og maritime fag), som leder til fagbrev som matros, motormann, bore- og brønnoperatør, elektriker, automatiker, serviceelektroniker, kulde- og varmepumpeoperatør eller industrimekaniker.

Tilbudene på fagskolenivå er to-årige NOKUT-godkjente heltidsutdanninger i fagretningene maritime fag, med fordypninger i maskinoffiser og dekksoffiser på ledelsesnivå, og petroleumstekniske fag med fordypninger i boreteknikk (oljeboring) og havbunnsinstallasjoner (subsea).

Skolen har også en kurs- og oppdragsvirksomhet (KOV) innenfor skolens virksomhetsområder, som har som formål å styrke skolens budsjetter, kontakter med næringslivet og personalets kompetanse. KOV skal ha DNV-sertifisert kvalitetssystem og være godkjent av relevante tilsynsmyndigheter.

Videregående tilbud
-------------------

Skolen har endret navn til **Laksevåg og Bergen maritime videregående skole**. 

Vedtatt utdanningstilbud for skoleåret 2023-2024:

| Trinn | Utdanningsprogram |
| --- | --- |
| Vg1 | Bygg- og anleggsteknikk |
| Vg2 | Betong og mur |
| Vg2 | Tømrer |
| Vg1 | Elektro og datateknologi |
| Vg2 | Automatisering |
| Vg2 | Elenergi og ekom |
| Vg3 | Automatiseringsfaget |
| Vg3 | Maritim elektriker |
| Vg1 | Teknologi- og industrifag |
| Vg2 | Brønnteknikk |
| Vg2 | Kjemiprosess- og laboratoriefag |
| Vg2 | Maritime fag |

Skolen tilbyr også elektrofag med studiespesialisering på 3 år.

Historikk
---------

Bergen by startet sitt første tilbud om utdanning ved offentlig navigasjonsskole i 1684. Dette tilbudet ble beholdt fram til 1820, og ble omtalt som «den største navigasjonsskole i norden».

I 1853 oppsto det etter mange års fravær en ny offentlig navigasjonsskole i Bergen. Denne ble kalt *Bergen sjømannsskole* og flyttet inn i eget bygg på Nordnes i 1904. 

Maskinistutdanning ved *Bergen maskinistskole* har vært et offentlig skoletilbud siden 1885 og ble da startet opp i Bergen tekniske skoles lokaler. Maskinistskolen tok senere i bruk eget skolebygg på Nygård i 1928 og flyttet ennå en gang til Nygårdstangen i 1978. 

I 1983 ble Bergen maskinistskole og Bergen sjømannsskole slått sammen til *Bergen maritime videregående skole*. I 2007 ble skolen organisert i to separate enheter *Bergen maritime videregående skole (BMV)* og *Bergen maritime fagskole (BMF), og* skiftet da navn til *Bergen maritime videregående skole og Bergen Maritime fagskole.*

Se også
-------

* Laksevåg videregående skole
* Fagskolen i Hordaland

Referanser
----------

1. ↑  .
2. ↑  vilbli.no: Laksevåg og Bergen naritime videregående skole

Litteratur
----------

* *Fra «Vuggende Vågen» til de store verdenshav. Maritim utdanning i Bergen 1600-2003* – Anders Bjarne Fossen og Egil Ertresvaag ISBN 82-7128-372-3

Eksterne lenker
---------------

* (no) Offisielt nettsted Rediger på Wikidata
* (no) Bergen maritime videregående skole og Bergen maritime fagskole i Bergen byarkiv

| * v
* d
* r
Videregående skoler i Vestland |
| --- |
| Nordfjord | 
* Eid vgs
* Firda vgs
* Måløy vgs
* Stryn vgs

 |  |
| Sunnfjord | 
* Dale vgs
* Flora vgs
* Førde vgs

 |
| Sogn | 
* Høyanger vgs
* Sogn Jord- og Hagebruksskole
* Sogndal vgs
* Årdal vgs

 |
| Stor-Bergen nord | 
* Arna vgs
* Austrheim vgs
* Knarvik vgs
* Osterøy vgs
* Tertnes vgs
* Åsane vgs

 |
| Stor-Bergen vest | 
* Askøy vgs
* Sotra vgs.
* Laksevåg og Bergen maritime vgs
* Olsvikåsen vgs

 |
| Stor-Bergen midt | 
* Amalie Skram vgs
* Bergen katedralskole
* Fyllingsdalen vgs
* Langhaugen vgs
* Årstad vgs

 |
| Stor-Bergen sør | 
* Austevoll vgs
* Fusa vgs
* Nordahl Grieg vgs
* Os gymnas
* Os vgs
* Sandsli vgs
* Slåtthaug vgs
* Stend vgs

 |
| Sunnhordland | 
* Bømlo vgs
* Fitjar vgs
* Kvinnherad vgs
* Stord vgs

 |
| Hardanger/Voss | 
* Kvam vgs
* Odda vgs
* Voss gymnas
* Voss vgs

 |
| Friskoler | 
* Akademiet Bergen FPG
* Bergen Private Gymnas
* Danielsen Intensivgymnas
* Danielsen Videregående Skole
* Framnes kristne videregående skole
* Hop videregående skole
* Kongshaug Musikkgymnas
* Krokeide videregående skole
* Metis videregående
* NTG Bergen
* Rudolf Steinerskolen i Bergen
* St. Paul gymnas
* Steinerskolen på Skjold
* Sygna videregående skole
* Red Cross Nordic United World College

 |

|  |  |
| --- | --- |
| Oppslagsverk/autoritetsdata | Bergen byleksikon **·** Nasjonalt skoleregister **·** Brønnøysundregistrene
 |